open-index/open-wikipedia-markdown huggingface dataset:
Kalkoni

**Kalkoni** eli **bentsylideeniasetofenoni** (C15H12O) on α,β-tyydyttymättömiin ketoneihin eli enoneihin kuuluva orgaaninen yhdiste. Yhdistettä voidaan käyttää orgaanisen kemian synteeseissä lähtöaineena. Kalkonin johdannaisia kutsutaan kalkoneiksi.

## Ominaisuudet, valmistus ja käyttö
Huoneenlämpötilassa kalkoni on keltaista kiteistä ainetta. Yhdisteellä on aromaattinen tuoksu, joka muistuttaa kumariinin hajua. Kalkoni on veteen liukenematonta, mutta liukenee useisiin orgaanisiin liuottimiin esimerkiksi dietyylieetteriin, kloroformiin, bentseeniin ja hieman etanoliin. 

Kalkonia valmistetaan asetofenonin ja bentsaldehydin välisellä aldolikondensaatiolla. Reaktiota katalysoivat emäkset esimerkiksi alkalimetallihydroksidit.
:

Kalkonia voidaan käyttää hajusteissa sekä orgaanisen kemian synteesien lähtöaineena.

## Lähteet

## Aiheesta muualla
*Human Metabolome Database (HMDB): Chalcone 
*Food Database (FooDB): Chalcone 
*Kyoto Encyclopedia of Genes and Genomes (KEGG): Chalcone 
*ChemBlink: Chalcone
Aurajoki (yritys)

**Aurajoki Oy** on vuonna 1967 perustettu yritys, jonka palveluita ovat kuumasinkitys, elektrolyyttiset pinnoitteet ja erilaiset teräsrakenteet ja voimalinjarakenteet. Yrityksen markkina-alueena ovat Itämeren ympärysvaltiot. Yritys on ollut 100 % hiilineutraali vuoden 2024 alusta lähtien.
Yrityksellä on toimipisteitä useilla paikkakunnilla Suomessa ja yhteistyökonepaja Latviassa

## Lähteet

## Aiheesta muualla
* https://www.aurajoki.fi
Kaskas Media

**Kaskas Media** on tutkimukseen, osallisuuteen ja vastuullisuuteen erikoistunut viestintätoimisto. Yrityksen ovat perustaneet Annina Huhtala, Liisa Mayow ja Maria Ruuska vuonna 2013. Kaskas Media on järjestänyt tutkijoille suunnattua Skolar Award -pitsauskilpailua yhteistyössä Slushin kanssa. Yrityksen toimitusjohtajana toimii Maria Ruuska.

## Tunnustukset ja palkinnot
Vuonna 2013 Kaskas Media voitti Suuren journalistipalkinnon yleisöäänestyksen yhdessä 11-kollektiivin kanssa julkaisemastaan *Kriisi?*-verkkosivustosta.

Vuonna 2015 Kaskas Media voitti Terve-SOS-palkinnon yhdessä Helsingin kaupungin nuorisoasiankeskuksen ja tietokeskuksen kanssa Nuorten hyvinvointinkertomus -verkkosivustosta.

Kaskas Media toimitti vuoden humanistiteko -palkinnon voittaneen *Humanistisen tutkimuksen arvo* -kirjan 2016.

Kaskas Median Y-Säätiölle toteuttama kirja *A Home of Your Own* sai vuonna 2018 hopeahuipun Vuoden huiput -kilpailun julkaisut-sarjassa.

Kaskas Median toimitusjohtaja Maria Ruuska sai syksyllä 2019 Suomen Yrittäjänaisten ja LähiTapiolan myöntämän valtakunnallisen Kultainen Oras -tunnustuspalkinnon, joka myönnetaan nuorelle yrittäjänaiselle. 

## Lähteet

## Aiheesta muualla
* Yrityksen kotisivu
Uusi konservatiivinen puolue

**Uusi konservatiivinen puolue** (, lyh. **JKP**) on latvialainen puolue.

## Ideologia
Uusi konservatiivinen puolue on keskustalainen puolue, joka on kannattanut valtion ministeriöiden karsimista kahdeksaan sekä KNAB:in, turvallisuuspoliisi Drošības policijan ja perustuslainsuojeluvirasto Satversmes aizsardzības birojsn yhdistämistä yhdeksi tiedustelupalveluksi, joka taistelisi korruptiota ja muita kansallisen turvallisuuden uhkia vastaan.

Puolue on kannattanut uhkapelihallien kieltämistä ja uhkapelien rajoittamista ylellisyyshotellien kasinoihin. Muihin tavoitteisiin sillä on myös kuulunut pikavippien mainonnan kieltäminen, vähimmäispalkan nostaminen 500 euroon kuukaudessa, lapsilisän nostaminen ja lääkärien palkkojen korottaminen 1&nbsp;700 euroon kuukaudessa nettona.

## Historia
Uusi konservatiivinen puolue perustettiin toukokuussa 2014. Sitä johtaa vuosina 2012–2014 oikeusministerinä toiminut Jānis Bordāns, joka kuului ennen Kansalliseen liittoumaan. Uusi konservatiivinen puolue ei onnistunut nousemaan maan parlamenttiin Saeimaan vielä vuoden 2014 vaaleissa, mutta myöhemmin se sai yhdeksän paikkaa Riian kaupunginvaltuustoon vuoden 2017 kuntavaaleissa. Vuonna 2017 puolue sai nostetta, kun korruptionvastaisen viraston KNAB:in korkea-arvoiset virkamiehet Juta Strīķe ja Juris Jurašs liittyivät siihen.

Heinäkuussa 2018 Uuden konservatiivisen puolueen gallup-kannatus oli 3,9&nbsp;%. Lokakuun 2018 parlamenttivaaleissa puolue sai 114&nbsp;694 ääntä eli 13,59&nbsp;% annetuista äänistä ja 16 paikkaa parlamenttiin.

## Lähteet

## Aiheesta muualla
* Uusi konservatiivinen puolue
Nikon D50

**Nikon D50** oli Nikonin ensimmäinen kuluttajamarkkinoille suunnattu digitaalinen järjestelmäkamerarunko. Keväällä 2005 markkinoille tuotu malli oli tarkoitettu vasta-alkajille, ja se nosti huomattavasti Nikonin markkinaosuutta digijärjestemien markkinoilla yhdessä marraskuussa 2005 lanseeratun, kehittyneille harrastajille suunnatun D200:n ja luovasta kuvauksesta kiinnostuneille harrastajille tarkoitetun Nikon D70s -mallin kanssa. Näiden kolmen mallin myötä Nikonin osuus esimerkiksi Suomen digijärjestelmäkameroiden markkinoilla yli kaksinkertaistui ja nousi 36 prosenttiin..

*[[Tietokone (lehti)|Tietokone]]*-lehden vertailutestissä Nikon D50:n lähimmiksi kilpailijoiksi mainittiin Canon 350D ja Olympus E-500. D50-runkoa kuvattiin reilun kokoiseksi ja hyvin käteen istuvaksi. Säätimet oli testaajien mukaan sijoiteltu hyvin ja takakannen nestekidepaneeli selkeälukuinen. Valotusautomatiikka toimi kohtalaisen hyvin, ja kuvien dynamiikkaa ja kohinan vähäisyyttä pidettiin hintaluokassaan poikkeuksellisen hyvinä. Väritasapaino sen sijaan oli alle keskitason, ja pienissä yksityiskohdissa näkyi moaree-ilmiötä. Suurimpana haittapuolena pidettiin peilikoneiston huonoa vaimennusta ja sen aiheuttamaa laukaisu­tärähdystä.

Kameramallin käyttämiä EN-EL3-sarjan akkuja jouduttiin vaihtamaan uusiin latausvaiheen kuumentumisongelman vuoksi.

## Lähteet

## Aiheesta muualla

*D50:n suomenkielinen esittely Nikon-sivustolla
Esete Sutinen

**Esete Sutinen ** on suomalainen tanssitaiteilija, joka on esiintynyt lukuisisten eri koreografien ja ohjaajien teoksissa. Hän on valmistunut tanssitaiteen maisteriksi Teatterikorkeakoulusta vuonna 2005.

Esete Sutinen tunnetaan taitavana tanssijana ja vahvana tulkitsijana. Hän on työskennellyt esiintyjänä yli 70 ensi-illan saaneessa teoksessa mm. Alpo Aaltokosken, Sonya Lindforsin, Virva Talosen, Milla Koistisen, Marjo Kuuselan, Ervi Sirénin, Tommi Kitin, Petri Kekonin ja Pauliina Feodoroffin johdolla. Hän on työskennellyt Suomen Kulttuurirahaston henkilökohtaisilla taiteilija-apurahoilla vuosina 2012-2014 sekä 2024, Valtion kolmivuotisella taiteilija-apurahalla 2016–2018 ja yksi vuotisella taiteilija-apurahalla 2021 sekä Alfred Kordelinin säätiön taiteilija-apurahalla 2022.

Sutisen ensimmäinen koreografinen työskentely toteutui *Pelon ja Empatian Kartat* teoskokonaisuudessa vuonna 2017 Kajaanin Taidemuseossa ja Routa Companyn Generaattori-näyttämöllä. Hänen viimeisin ryhmäteoksensa *Rest as a ...* vuonna 2023 käsitteli lepoa kollektiivisena tapahtumana yleisö-kokijoiden ja esiintyjien välillä. Installaatiomainen esitystapahtuma loi tilan, jossa joutilaisuus, ajan tuhlaileva käyttö ja lepäämisen itseisarvo nostettiin keskiöön.

## Lähteet
Poltergeist (täsmennyssivu)

**Poltergeist** voi tarkoittaa seuraavia:

* poltergeist, räyhähenki
* *[[Poltergeist (elokuva)|Poltergeist]]*, Tobe Hooperin ohjaama kauhuelokuva vuodelta 1982
** *[[Poltergeist II]]*, Brian Gibsonin ohjaama jatko-osa vuodelta 1986
* Poltergeist, eksoplaneetta.
Peittokyky

**Peittokyky** () on kemian käsite, joka kertoo siitä, miten hyvin alla oleva pinta jää näkyviin, kun se peitetään. Esimerkiksi paksu lakkakerros peittää paremmin kuin ohut. Maalisovelluksissa peittokykyä mitataan vastakkaisen värin kohdalta. Valkoisen maalin peittokykyä mitataan maalatusta mustavalkoisesta kortista. Peittokykyä nimitetään toisinaan opasiteetiksi tai kontrastisuhteeksi.

Maalin peittokyky saadaan aikaan väripigmenttien avulla. Peittokyky saadaan parhaiten aikaan epäorgaanisten pigmenttien avulla, joista tärkein on titaanidioksidipigmentti. Pigmentin peittokyky on riippuvainen sen taitekertoimesta. Titaanidioksidilla on selvästi korkeampi taitekerroin kuin muilla valkoisilla pigmenteillä (sinkkioksidi, kalsiumkarbonaatti). Titaanidioksidin kide- ja partikkelikoko sekä partikkelijakauma optimoidaan valmistusprosessissa. Pigmenttipartikkelien jakautuminen ja määrä maalissa vaikuttaa sen peittokykyyn. Peittokyky heikkenee voimakkaasti, kun titaanidioksidipartikkelien etäisyys toisistaan on pienempi kuin näkyvän valon aallonpituus. Pigmenttien peittokyky maalissa mitataan määrittämällä Kubelka-Munkin teoriaan perustuva sirontakerroin. Mittaus tehdään mustavalkokortilta, jonka päällä on vakiopaksuinen maalikerros.

## Katso myös
* Optinen paksuus

## Lähteet
* McDonald, R. (toim.), *Colour Physics for Industry, society of Dyers and Colourists*, 1987, 301 s.
* 
* 
* Wyszecki, G. & Stiles, W. S., *Color Science Consepts and Methods*, Quantitive Data and Formulae
Sodderin lasten katoaminen

Viisi **Sodderin perheen lasta katosi** heidän kotitalonsa tuhouduttua tulipalossa jouluna 1945 Fayettevillessä Yhdysvaltain Länsi-Virginiassa. Mauricen, Marthan, Louisin, Jennien ja Bettyn ruumiita ei löydetty rauniosta seuraavana päivänä. Palopäällikön mukaan lämpötila oli ollut niin korkea, että ruumiit olivat palaneet täysin.

Paria kuukautta ennen paloa tuntematon henkilö oli käynyt talon takana ja huomauttanut, että sulakerasiat aiheuttavat jonain päivänä tulipalon. Perheen isä piti tätä outona, koska sähköyhtiö oli tarkastanut liitokset äskettäin ja todennut niiden olevan hyvässä kunnossa. Samoihin aikoihin toinen mies yritti myydä henkivakuutusta ja suuttui isän kieltäydyttyä. Myyjä uhosi talon haihtuvan savuna ilmaan ja isän joutuvan maksamaan Benito Mussolinia koskevista mielipiteistään. Vanhemmat pojat olivat nähneet juuri ennen joulua maantielle varrelle pysähtyneen miehen tarkkailevan nuorempien lasten saapumista koulusta.

Herättyään savun hajuun ja huomattuaan ettei tulen vuoksi päässyt soittamaan puhelimella Jeannie Sodder herätti perheensä. Ulos päästyään George ja kaksi pojista menivät hakemaan tikkaita, joiden piti olla talon vieressä, mutta joita ei löytynyt. He yrittivät myös turhaan käynnistää kahta kuorma-autoa. Naapuri yritti soittaa palokunnalle paikallisesta majatalosta, mutta puhelin oli epäkunnossa. Kun palopäällikköön saatiin yhteys, hän joutui odottamaan apuvoimia, koska ei itse pystynyt ajamaan palo-autoa. Palokunta pääsi paikalle vasta kello 7 aamulla.

Perheen tytär löysi myöhemmin kumisen esineen, jota isä epäili napalmipommiksi. Paikalta löydettiin vuonna 1949 palanut sanakirja, joka oli ollut lastenhuoneessa, ja palanen selkärankaa. Asiantuntijoiden mukaan luussa ei ollut palojälkiä. Yksityisetsivä selvitti, että luut oli otettu hautausmaalta Mount Hopessa.

## Syttymisen tutkinta ja havainnot eloonjääneistä

Perhe palkkasi yksityisetsiviä etsimään lapsia.

Puhelinkorjaaja kertoi, että johto vaikutti katkaistulta. Eräs nainen väitti nähneensä kadonneiden lasten olleen ohi kulkeneessa autossa. Lapset nähtiin neljän italiaa puhuneen aikuisen seurassa, jotka eivät antaneet sivullisten puhua lapsille. Seurue oli ollut yötä charlestonilaisessa hotellissa. 

Perhe osti mainostaulun palopaikalle, jossa oli lasten valokuvat ja luvattiin 5&nbsp;000 dollarin palkkio lasten löytymiseen johtavista tiedoista. George Sodder yritti jäljittää kadonneita lapsiaan koko loppuelämänsä vuoteen 1969 asti. Perheen äiti sai vuonna 1968 kirjeen, jossa oli Louisia muistuttavan miehen valokuva.

## Lähteet
Trajan (kirjaintyyppi)

**Trajan** on Carol Twomblyn vuonna 1989 suunnittelema kirjaintyyppi. Sen esikuvana ovat Trajanuksen pylvääseen 100-luvulla hakatut klassiset roomalaiset kirjaimet. Uskotaan, että kirjaimet maalattiin aluksi pylvään pintaan siveltimellä ja kaiverrettiin sitten kiveen.

Trajan on tyylikäs kirjaintyyppi, joka sopii erityisen hyvin kirjojen ja lehtien otsikoihin, julisteisiin ja mainoksiin. Trajan on ollut hyvin suosittu muun muassa elokuvajulisteissa.

## Lähteet

## Aiheesta muualla
Pahainpäivä

**Pahainpäivä** on suomalainen nettisarja, joka on spin-off MTV3-kanavan *[[Salatut elämät]]* -saippuasarjasta. Sarjan kaikki viisi osaa julkaistiin yhtäaikaisesti MTV Katsomossa 24. lokakuuta 2018. Televisiossa sarja esitettiin kaksiosaisena sarjana 20. ja 21. kesäkuuta 2019 MTV3-kanavalla.

*Pahainpäivä* on halloween-aiheinen teemasarja. Benjamin, Severi, Nella, Viola ja Jonne ovat murtautuneet autokorjaamolle viettämään halloweenia naamiaisasuihin pukeutuneina. Teinit päättävät lähteä ajelulle korjattavana olleella autolla päätyen ajamaan kolarin. Nuoret joutuvat sairaalaan, jossa alkaa tapahtumaan kummia.

## Rooleissa

## Jaksot

## Lähteet

## Aiheesta muualla
* Sarjan traileri YouTubessa
Aleksander E. Tillander

**Alexander Edvard Tillander** (30. kesäkuuta 1837 Helsingin pitäjä – 19. joulukuuta 1918 Pietari) oli suomalainen kultaseppä. Hän perusti vuonna 1860 Pietariin  koru- ja jalokiviliikkeen, joka Venäjän vallankumouksen yhteydessä siirtyi Helsinkiin. Tillanderin perillisten yhtiöitä on nykyisin neljä: Aleksanterinkatu 17:ssä yhä toimiva Oy Alexander Tillander Ab, Turussa toimiva Oy Tillander Ab, Helsingissä toimivat Oy Atelier Torbjörn Tillander Ab sekä Oy Annette Tillander Ab. Atelier Torbjörn Tillanderin toimitusjohtajana toimii Torbjörnin tytär Tina Tillander. 

Alexander Tillander syntyi talonpoikaissukuun Helsingin pitäjässä vuonna 1837. Hän lähti 11-vuotiaana kultasepänoppiin Venäjälle, tsaarin hovin kesälomapaikkaan Tsarskoje Seloon suomalaisen kultaseppä F. A. Holsteniuksen oppipojaksi. Kisällintutkinnon vuonna 1855 suoritettuaan hän perusti 23-vuotiaana oman liikkeen Pietariin vuonna 1860. Vuonna 1911 yritys tunnettiin suurena koruliikkeenä Nevski prospektin varrella. Sen omisti tuolloin Alexander Edvard Tillanderin vuonna 1870 syntynyt poika Alexander Theodor Tillander, ja asiakaskuntaan kuului muun muassa Leo Tolstoi ja prinssi Aga Khan III. Liike toimi myös tsaarin hovihankkijana. Tillander teki korujen rinnalla muitakin arvoesineitä, kuten lippaita, astiastoja ja koriste-esineitä.

Venäjän vallankumouksen pyörteissä Tillanderin perhe lähti tavalliseen tapaansa kesänviettoon Luumäelle, mutta tällä kertaa mukanaan paljon yrityksen arvo-omaisuutta lippaissa, joita piilotettiin kesäpaikan peltoihin. Muu perhe ei uskaltanut enää palata Pietariin, mutta 80-vuotias Alexander Edvard Tillander palasi. Hänet ryösti Pietarin kadulla miesjoukko, johon kuului myös Tillanderin entinen kisälli. Terveys heikkeni, ja seuraavana vuonna Tillander kuoli Pietarissa syöpään.

Tillanderin suvun nuorempi sukupolvi avasi vuonna 1918 Helsingissä liikkeen uudelleen, aluksi kultasepänliike Lindmanin toiminnan jatkajana nimellä Lindman & Tillander, mutta pian toiminimellä A. Tillander. Liiketoiminta köyhässä ja sisällissodan runtelemassa Suomessa oli paljon Pietaria niukempaa, mutta kasvoi vähitellen kannattavaksi.

## Lähteet
Attīstībai/Par!

**Attīstībai/Par!** oli latvialainen vaaliliitto vuoden 2018 parlamenttivaaleissa.

Attīstībai/Par!-vaaliliiton muodostivat 26. toukokuuta 2018 kolme puoluetta: Par!, Latvijas attīstībai sekä Izaugsme.

Attīstībai/Par! kuvaili itseään talous- ja sosiaaliliberaaliksi. Vaaliliitto kannatti muun muassa rekisteröityjä parisuhteita (ja siten implisiittisesti seksuaalivähemmistöjen oikeuksia), nuorten osallistamista politiikkaan ja taloukasvun kiihdyttämistä. Liiton lyhyen tähtäimen tavoitteisiin kuului hoitajien palkkojen kaksinkertaistaminen, vähimmäispalkan nostaminen 500 euroon ja eläkkeiden kaksinkertaistaminen kymmenen vuoden kuluessa.

Attīstībai/Par!:in pääministeriehdokas oli europarlamentaarikko Artis Pabriks, joka on kuulunut aiemmin Yhtenäisyyteen ja toiminut ulko- sekä puolustusministerinä. Muita vaaliliiton näkyviä henkilöitä olivat Par!:in perustajajäsen Daniels Pavļuts, joka on toiminut talousministerinä, talousministeriön valtiosihteerinä 2010–2013 toiminut Juris Pūce sekä entinen pankkiiri, poliitikko Mārtiņš Bondars.

Attīstībai/Par! sai heinäkuussa 2018 4,4&nbsp;% gallup-kannatuksen. Lokakuun 2018 parlamenttivaaleissa se sai 101&nbsp;685 ääntä eli 12,04&nbsp;% annetuista äänistä ja 13 paikkaa Saeimasta.

## Lähteet
Centaur (kirjaintyyppi)

**Centaur** on Bruce Rogersin suunnittelema antiikva-kirjaintyyppi, jonka hän suunnitteli alun perin Metropolitan Museumin opasteita varten vuonna 1914. Centaurin esikuvana olivat roomalaisen meisselikirjoituksen kapiteelikirjaimet. Rogers piirsi aluksi vain suuraakkoset, mutta täydensi niitä myöhemmin pienaakkosilla, jotka peustuivat Nicolas Jensonin antiikvakirjaimille. Frederic Warde piirsi kirjaintyyppiin sopivan kursiivin vuonna 1925, jota kutsuttiin aluksi nimellä *Arrighi*. Näin Centaurista tuli kokonainen kirjaintyyppi, jonka Monotype julkaisi vuonna 1929.

## Lähteet
Martin Gilbert

**Martin John Gilbert** (25. lokakuuta 1936 – 3. helmikuuta 2015) oli brittiläinen historioitsija. Hän kirjoitti yli 80 kirjaa muun muassa Winston Churchillistä, holokaustista ja juutalaisten historiasta. Hän oli Churchillin virallisen elämäkerran kirjoittaja sekä Merton Collegen kunniajäsen (*Honorary Fellow*). 

Churchillin virallinen elämäkerta koostuu kahdeksasta osasta, joista kaksi ensimmäistä kirjoitti Randolph Churchill ja loput kuusi, jotka julkaistiin Randolph Churchillin kuoleman jälkeen, kirjoitti Gilbert. 

## Lähteet
Ville Pankko

**Ville Ignatius Pankko** (vuoteen 1935 **Bang**, 17. joulukuuta 1883 Sääksmäki – 18. marraskuuta 1988 Malmö) oli suomalainen varatuomari, joka toimi Etsivän keskuspoliisin ja sen seuraajan Valtiollisen poliisin apulaispäällikkönä vuosina 1923–1944.  Hän oli sekä EK:n että Valpon kakkosmies, jonka vastuulla olivat tutkijatoiminta ja juridiset kysymykset. Pankko pakeni jatkosodan jälkeen Ruotsiin, jossa hän asui kuolemaansa saakka.

## Ura
Sääksmäen Kuurilassa syntyneen Pankon vanhemmat olivat talollinen Evert Wilhelm Bang ja Vilhelmina Juhontytär. Hän kirjoitti ylioppilaaksi Hämeenlinnan lyseosta 1904, ja opiskeli Helsingin yliopistossa suorittaen oikeustutkinnon 1916 ja ylemmän hallintotutkinnon 1917. Varatuomarin arvon Pankko sai 1920. Sisällissodan jälkeen hän toimi valtiorikosoikeuden jäsenenä Riihimäellä, kunnes aloitti tuomarin viransijaisuuksia tehtyään Etsivän keskuspoliisin palveluksessa vuonna 1921. Pankko oli aluksi Terijoen Kellomäellä tutkijatoimiston päällikkönä ja 1923 lähtien Helsingissä vanhempana apulaispäällikkönä. EK:n muututtua Valtiolliseksi poliisiksi 1938 Pankko nimitettiin apulaispäälliköksi, jota tehtävää hän hoiti jatkosodan loppuun saakka.

1920–1930-luvuilla Pankko toimi tehtävässään muun muassa EK:n päällikön Esko Riekin lainopillisena neuvonantajana vasemmistolaisia järjestöjä lakkautettaessa. Vuonna 1923 Pankko oli EK:n edustajana niin sanotussa suuressa kommunistijutussa, ja 1936 hän laati pääministeri T. M. Kivimäen tilaaman muistion Kominternin toiminnasta Suomessa. Kommunistien lisäksi se leimasi yhteiskunnallisesti vaarallisiksi myös muita vasemmistolaisia kansalaisjärjestöjä sekä jopa monia oikeistolaisia, mikä aiheutti poliittiseen kriisin ja kaatoi Kivimäen hallituksen.

Sotavuosina Pankolla oli EK:n muun johdon tapaan erittäin läheiset suhteet natsi-Saksan turvallisuuspoliisiin Sicherheitsdienstiin. Marraskuussa 1942 Valpo lähetti Tallinnan Gestapolle 27 Saksasta saapunutta pakolaista, vaikka Väinö Tanner oli hallituksen edustajana kieltänyt Pankkoa panemasta toimenpidettä käytäntöön. Pankko oli myös henkilökohtaisesti vahvistanut Maria-Emma Schul-Martinin luovutuksen, vaikka Riekki oli aikaisemmin omassa muistiossaan arvellut, ettei siihen ole laillista oikeutta.

Moskovan välirauhan jälkeen Pankko ja yksitoista muuta Valpon virkailijaa pakeni perheineen Ruotsiin matkustaen Raumalta virolaispakolaisten veneessä 24. syyskuuta 1944. Hän sai turvapaikan kerrottuaan pelkäävänsä Neuvostoliiton miehitystä ja suomalaisten kommunistien kostotoimia. Pankko ei maininnut ruotsalaisille mitään yhteistyöstään natsi-Saksan turvallisuuspoliisin kanssa. Pankon lisäsi Ruotsiin pakenivat EK:n henkilökunnasta muun muassa päällikkö Arno Anthoni, esittelijä Aarne Kauhanen, Kuopion osaston päällikkö Rusko Sihvonen, ylietsivä Arvid Ojasti ja etsivä Erik Jaarma.

Ruotsissa Pankko työskenteli Kalmarissa toimineessa panimossa, ja asui Malmössä, jossa hän kuoli 104-vuotiaana marraskuussa 1988.

## Lähteet
Taisha jōseki

**Taisha jōseki** () on yksi gon tunnetuimmista jōsekeista, joka tunnetaan myös nimellä "tuhansien muunnelmien jōseki".

## Lähteet

## Aiheesta muualla
* Sensei's Library: Taisha 
* Sente Essee: Kun pelasin taishan (.pdf)
Khashoggi

**Khashoggi** on muun muassa seuraavien henkilöiden sukunimi:

* Adnan Khashoggi (1935–2017) saudiarabialainen liikemies
* Jamal Khashoggi (1958–2018), saudiarabialainen toimittaja
* Muhammad Khashoggi (1889–1978), saudiarabialainen lääkäri.
Courier (kirjaintyyppi)

**Courier** on pääteviivallinen ja tasalevyinen, kirjoituskoneiden kirjasimia muistuttava kirjaintyyppi tai fontti. Se sopii parhaiten taulukkomuotoisen tiedon esittämiseen, teknisiin asiakirjoihin ja tekstinkäsittelyyn. Howard Kettler suunnitteli Courierin alun perin 1900-luvun puolivälissä IBM:lle kirjoituskoneissa käytettäväksi kirjaintyypiksi. Myöhemmin Adrian Frutiger piirsi sen uudelleen IBM Selectric -pallokirjoituskoneita varten. Courier on laajasti käytetty, ja se kuuluu useimpien tietokoneiden perusfontteihin.

Courier on yksi PostScript-kielen vakiofonteista ja on siten ollut käytössä laajasti työpöytäjulkaisemisessa vuodesta 1985 lähtien. Se sisältyy myös PDF-tiedostomuodon vakiofontteihin.

## Lähteet
Ligatuuri (täsmennyssivu)

**Ligatuuri** voi tarkoittaa seuraavia asioita:

*ligatuuri, suonen, tiehyen tai muun vastaavan sitominen
*ligatuuri, kahden kirjaimen muodostama yhdistelmä
*ligatuuri, nuottikirjoituksessa samantasoisten nuottien sitominen yhteen kaarella
*ligatuuri, soittimen osa
Viitasaaren Viihdekeskus

**Viitasaaren Viihdekeskus** eli **Keilis** on Viitasaarella, Keski-Suomessa sijaitseva keilahalli ja klubi. Ratana on 6-väyläinen Brunswick Pro Lane, jossa mahdollisuus myös hohtokeilaukseen. Keiliksellä on aktiivista musiikkitoimintaa ympäri vuoden. 

## Kokousten järjestäminen
Keiliksellä on mahdollisuus järjestää kokouksia. Kokoustiloihin mahtuu 30 henkeä.

## Muuta

**31.12.2018** dance- ja popmusiikkia esittävä yhtye Hausmylly pitää viimeisen keikkansa Viihdekeskuksen lavalla.

## Lähteet
* http://www.keilis.fi/ 
* http://www.lomaseutu.fi/fi/herkuttelu/viitasaaren-viihdekeskus/
Hurrikaani Leslie

**Hurrikaani Leslie** on vuoden 2018 Atlantin hurrikaanikauden kahdestoista nimetty myrsky ja kuudes hurrikaani. Voimakkaimmillaan se oli alimmassa hurrikaaniluokassa Saffirin–Simpsonin hurrikaaniasteikolla. Se heikkeni välillä trooppiseksi myrskyksi mutta voimistui uudelleen hurrikaaniksi.

Subtrooppinen matalapaine sai nimen Leslie 23. syyskuuta. Siitä puuttui keskileveysasteiden matalapaineille tyypillinen rintamarakenne, mutta toisin kuin merivedestä energiansa saavat trooppiset matalapaineet, se sai pääosan energiastaan ilmakehän barokliinisesta instabiilisuudesta. Siinä oli rengasmainen pilvirakenne ja ympyrää kiertävät tuulet. 

Matalapaine voimistui, ja 29. syyskuuta se määriteltiin trooppiseksi myrskyksi.

4. lokakuuta Leslie voimistui hurrikaaniksi. Sen lähestyessä Atlantin länsireunaa Kanadaa ja Yhdysvaltojen pohjoisosia varoiteltiin korkeasta aallokosta. Sateet ja kovat tuulet jäivät valtameren puolelle.

Leslie pyöri pitkään Atlantilla ja jatkoi sitten matkaansa Madeiran yli kohti Portugalia ja Espanjaa.

## Lähteet
Ligatuuri (nuottikirjoitus)

**Ligatuuri** tarkoittaa nuottikirjoituksessa samantasoisten nuottien sitomista yhteen kaarella. Keskiaikaisessa nuottikirjoituksessa ligatuuri oli ryhmä nuotteja, jotka muodostivat samalla tavulla laulettavan kuvion.

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .
### Viitteet
Kalle Kalervo

**Kalle Kustaa Kalervo**, vuoteen 1901 **Hellman** (14. lokakuuta 1867 Asikkala   – 23. joulukuuta 1947 Hausjärvi) oli suomalainen puutarhuri, puutarhanhoidon opettaja ja kehittäjä ja tietokirjailija. 

## Henkilöhistoria
Kalervon vanhemmat olivat räätäli Johannes Hellman ja Kustaava Kylmälammi ja puoliso vuodesta 1892 Maria Matilda Lautela. Kalervo suoritti puutarhurin tutkinnon 1888 ja oli ensimmäinen suomenkielinen puutarhuri Suomessa. Kalervo kävi valtion tukemana useilla opintomatkoilla Pohjoismaissa ja Keski-Euroopassa 1900-luvun vaihteessa. Hän oli puutarhuri Pekkalan kartanossa Ruovedellä 1892–1895, Hämeen läänin lääninpuutarhuri 1895–1903 ja puutarhuri sekä puutarhanhoidon opettaja Kajaanin seminaarissa ja Jyväskylän seminaarissa 1905–1910. Kouluhallituksen puutarhaopetuksen neuvojaksi hänet nimitettiin 1911.  Hän hoiti tehtävää vuoteen 1924 asti. Kalervo perusti Suomen ensimmäisen maatalouskerhon Suonenjoen Pörölänmäen kylään vuonna 1925.

Kalervo aloitti kesäkuussa 1902 puutarhakurssien pitämisen kansakoulunopettajille Janakkalassa omistamassaan puutarhassa. Hänet nimitettiin myöhemmin valtion puutarhakonsulentiksi ja hänen ehdotuksestaan puutarhakursseja alettiin sitten pitää säännöllisesti keväisin eri puolilla Suomea. Kursseilla perustettiin koulujen ympärille puutarhoja ja oppilaskasvitarhoja. 

## Julkaisuja
* *Talonpojan kasvitarha ja kasviruokien valmistaminen (Kyläläisten Kirjasia N:o 42)*, 1903
* *Kaikille kasviksia ja hedelmiä. Kansa puu- ja kasvitarhaviljelystä harjoittamaan*, 1912
* *Kodin lähimmän ympäristön kaunistamisesta*, 1912
* *Koulupuutarha-aatteen kehitys meillä ja muualla*, 1913
* *Käytännöllinen puutarhanhoidon oppikirja seminaareja, maamies- ja emäntäkouluja, kansanopistoja ja kesäkursseja varten*, 1915
* *Ohjeita vaatimattomien koulu- ja oppilaspuutarhojen perustamiseen*, 1915
* *Nuori tarhuri: kansakoulun kasvitarhanhoidon oppikirja*, 1922

## Lähteet

## Aiheesta muualla
* Nummi, Aimo 2011. *Kalle Kalervo. Koulupuutarhojen neuvoja ja monipuolinen ammattimies*. Hausjärvi: Hausjärvi-seura, 19 s. 
* "Arboretum Mustila" - Kuinka ulkolaiset puut viihtyvät Suomen ilmastossa. Suomen Kuvalehdelle kirjoittanut ja valokuvannut Kalle Kalervo, Suomen Kuvalehti, 10.01.1925, nro 2, s. 10, Kansalliskirjaston digitaaliset aineistot
Teema (joukkuevoimistelu)

Joukkuevoimisteluohjelmissa on usein, joku **teema**, jota tulkitaan ohjelmassa. Esimerkkejä joukkuevoimisteluteemoista:

### Naisten SM-sarja:

**2018 syksy:**

* Gloria: Nykyteknologian vaikutus ihmisiin
*Illusion: Keskustelu kuun kanssa
*Minetit: Meri
*Minetit Fire: Tuli
*OVO Team: Romani
* OVO Team Esport
* Sanix Valens: 
* Sirius: Meri

**2018 kevät:**

* Gloria: Mustat pantterit
* Minetit: Tuli
* OVO Team: Toivo
* OVO Team Esport: Kuolleiden päivä (Mexiko)
* Sanix Valens: Tunteet
* Sirius:
* Team Lidia:
* Team Vantaa: Lihansyöjäkasvi 

**2017:**

* Gloria: Pohjolan tyttärien tarina
* Minetit: Finlandia
* OVO Team: Akselin ja Elinan häävalssi 
* OVO Team Esport: Pohjolan neidot
* Sanix Valens: Pahuuden henki
* Sirius: Metsä 
* Team Vantaa: Lintu

### 14-16 v SM-sarja:

**2018 syksy:**

* Freyat: 
* Illusion Jr: Lisko
* Lumo:
* Minetit Elite: 
*OVO Junior Team: 
* Sanix Valens Junior:
* Sanix Valens Valor: 

**2018 kevät:**

* Elite: Tulikärpäset
* Freyat: Mikkihiiri merihädässä
* Illusion Jr Blue: Paha nukkumatti
*Illusion Jr Violet:
* Lumo: Peikot
* Minetit Jr: ”Mist” (eng.) sumu/usva
* Ovo Junior Team: Rakastunut harlekiini Venetsian tanssiaisissa
* Sanix Junior: Rukoilijasirkat
* Team Piruet:
* Team Tapiola Gloria: Haamut
* Team Vantaa Junior:

**2017:**

## Lähteet
* Minetit-Elite: Taistelevat metsot  
* Ovo Junior Team: Puukkojunkkarit

### Viitteet
August Kanninen

**August Kanninen** (7. huhtikuuta 1857 Rautalampi – 27. huhtikuuta 1935) oli suomalainen opettaja ja oppikirjojen laatija. 

## Henkilöhistoria
August Kannisen vanhemmat olivat maanviljelijä Gabriel Kanninen ja Karoliina Korhonen ja puoliso vuodesta 1892 Iida Huttunen. Kanninen valmistui opettajaksi Jyväskylän seminaarista 1887 ja toimi kansakoulunopettajana vuodesta 1886.  Oltuaan kolme vuotta Rautalammilla hän työskenteli opettajana Viitasaarella vuoteen 1923 saakka. Kanninen oli aktiivinen kotiseutu- ja yhdistysmies, hän muun muassa perusti Viitasaarelle Suovanlahden nuorisoseuran ja johti sitä yli 30 vuotta. Kanninen julkaisi useita oppikirjoja, joista otettiin enimmillään toistakymmentä painosta.

## Julkaisuja
* *Katekismus-opetuksen viitteitä: kansa-, kierto- ja sunnuntaikouluja varten*, 1891
* *Kirkkohistoria: kansakoulukurssin suunnitelma*, 1891
* *Kansakoulun maantieto: kartoilla varustettu*, 1895
* *Martti Luther'in vähä katekismus lyhyvillä, uuden katekismuksen mukaisilla selityksillä varustettuna*, 1897
* *Lasten lukukirja: kotiopetusta ja "pientenlasten kouluja" varten*, 1901
* *Pieni lauseopas kansakoulutyön avustamiseksi*, 1904
* *Äidinkielen opas: opetusohjeita ja harjotuksia kansakouluja varten*, 10. p 1922

## Lähteet
Ammunnan maailmanmestaruuskilpailut 1978

**[[Kansainvälinen ampumaurheiluliitto|Kansainvälisen ampumaurheiluliiton]] (ISSF) 42. maailmanmestaruuskilpailut**
järjestettiin vuoden 1978 syyskuussa Soulissa, Etelä-Koreassa. Osanottajia oli 58 maasta Neuvostoliiton johtaman kommunistiblokin boikotoidessa kisoja, sillä kommunistimaat eivät olleet tunnustaneet siihen mennessä Etelä-Koreaa omaksi valtiokseen. 

## Tulokset
### Miehet
#### Vapaakivääri

#### Pienoiskivääri

#### Vakiokivääri

#### Ilmakivääri

#### Vapaapistooli

#### Olympiapistooli

#### Isopistooli

#### Vakiopistooli

#### Ilmapistooli

#### Villikarju

#### Olympiahaulikko

#### Skeet

### Naiset
#### Vakiokivääri

#### Ilmakivääri, naiset

#### Vapaapistooli

#### Ilmapistooli

#### Olympiahaulikko

#### Skeet

## Mitalitaulukko

## Lähteet
* Kansainvälisen ampumaurheiluliiton (ISSF) tietokanta
Ferdinand Zecca

**Ferdinand Zecca** (19. helmikuuta 1864 Pariisi – 23. maaliskuuta 1947 Saint-Mandé, Val-de-Marne) oli ranskalainen näyttelijä, elokuvaohjaaja ja tuottaja. Hänet tunnetaan yhtenä varhaisen mykkäelokuvan edelläkävijöistä.

Näyttämösuunnittelijan perheeseen syntynyt Zecca aloitti uransa kahvikonserttien esiintyjänä. Hän teki äänityksiä Pathélle ja työskenteli hetken aikaa näyttelijänä Gaumontilla, jolle hän vuonna 1898 teki ensimmäisen elokuvansa *Les Méfaits d’une tête de veau*. Samana vuonna Charles Pathé palkkasi Zeccan elokuvien tuotantopäälliköksi ja vuonna 1902 hänestä tuli yhtiön Vincennesin studion johtaja. Vuonna 1903 Zecca siirtyi muutamaksi kuukaudeksi Gaumontille, mutta palasi seuraavana vuonna Pathén uudelle Montreuilin studiolle.

Zecca teki muun muassa uutiselokuvia, komedioita, fantasiaelokuvia kuten *À la conquête de l’air* (1901) ja yhteiskunnallisia melodraamoja kuten *Histoire d’un crime* (1901). Lucien Nonguetin kanssa ohjattua ja Segundo de Chomónin kuvaamaa moniosaista raamattuelokuvaa *La Vie et la passion de notre seigneur Jésus Christ* (1907) pidetään yhtenä varhaisen mykkäelokuvan klassikoista. Zecca oli myös yksi ensimmäisistä elokuvatuottajista, joka valvoi Pathén studioiden toimintaa ja huolehti yhtiön ulkomaantoiminnoista varsinkin Yhdysvalloissa. Palattuaan 1920-luvun alussa Ranskaan hän johti yhtiön Pathé Baby -kotielokuvaosastoa.

## Lähteet

## Aiheesta muualla
*
Otto Rönkä

**Otto Rönkä** (s. 1987) on suomalainen toimittaja ja kirjailija. 

Rönkä on työskennellyt vuodesta 2014 lähtien Ylen urheilutoimituksessa. Syyskuussa 2018 julkaistiin Röngän esikoisteos *E-urheilun käsikirja*, joka on ensimmäinen suomenkielinen e-urheilua käsittelevä tietokirja. 

## Yksityiselämä
Röngän isä on Yle TV1:n uutisankkuri Matti Rönkä ja äiti Helsingin Sanomien kulttuuritoimittaja ja kirjallisuuskriitikko Suvi Ahola. Hänen sisarensa Reetta Rönkä on suomalainen radiojuontaja ja toimittaja.
 
## Lähteet
Gabriel, tule takaisin (vuoden 1979 televisioelokuva)

**Gabriel, tule takaisin** on Mirjam Himbergin ohjaama suomalainen televisioelokuva vuodelta 1979. Se perustuu Mika Waltarin samannimiseen näytelmään, jota on kutsuttu sydämettömäksi komediaksi. Suositusta näytelmästä on tehty useita sovituksia paitsi teattereihin, myös sähköisiin medioihin. Muun muassa Valentin Vaala filmatisoi oman palkitun tulkintansa aiheesta vuonna 1951.

Aikakautena on 1940-luvun puoliväli, jolloin liikkeellä oli monenlaista huijaria.

## Juoni
Himberg noudattaa televisioelokuvassaan Waltarin alkuperäistekstiä, katso artikkeli Gabriel, tule takaisin. Gabriel on psykopaattisia piirteitä omaava huijari, joka sovittaa kulloisenkin roolinsa ja tarinansa vastaamaan huijaustensa kohteina olevien naisten unelmia. Hän kertoo omistavansa kiinteää omaisuutta ja likvidejä varoja aina sen mukaan, mikä tilanteeseen soveltuu. Hänellä on myös aina jokin syy, miksi hän ei juuri sillä hetkellä pääse varoihinsa käsiksi. Tällä kertaa hän vedättää pikkukaupunkilaisia, verraten varakkaita sisaruksia.

Nuorempi sisar, Kristina, on helposti vietävissä. Vanhempi sisar, Ulriika, taasen antaa vedättää itseään, vaikka sisimmässään tajuaa Gabrielin olevan huijari. Tätiensä residenssissä asuva sisarentytär Raili näkee heti Gabrielin todellisen luonteen ja seuraa huvittuneena vierestä tämän järjestämää näytelmää. Raili ja Gabriel liittoutuvat, mutta eivät luota toisiinsa. Ahdasmieliseen pikkukaupunkiin tympääntynyt Raili vie Gabrielin huijaamat huomattavat rahavarat ja karkaa Helsinkiin. Gabriel häipyy vähin äänin mukanaan sisarusten paperikaupan käteiskassa.

Kaikesta tapahtuneesta huolimatta Ulriika jää kaipaamaan Gabrielia.

## Julkaisut
*Gabriel, tule takaisin* sai ensi-iltansa 14. kesäkuuta 1979. Yle Myynti julkaisi teoksen DVD:nä vuonna 2018. 

## Eroja Vaalan elokuvan ja Himbergin televisioelokuvan välillä
Valentin Vaala ohjasi Waltarin näytelmästä teatterielokuvan *[[Gabriel, tule takaisin (elokuva)|Gabriel, tule takaisin]]* vuonna 1951. Gabrielin roolin tulkitsi Tarmo Manni. Vaala lisäsi juoneen sivuhenkilöitä, kuten Rosa Pakkalan ja aloitti tapahtumat varhaisemmasta vaiheesta, Kristinan ja Gabrielin tapaamisesta Helsingin Stockmannin tavaratalossa. Hän laajensi elokuvansa tapahtumapaikaksi koko pikkukaupungin, jossa Angerit edustavat parempaa väkeä. Himbergin televisioelokuva tapahtuu yhdessä lavastuksessa ja tarinaan ei ole lisätty sivuhahmoja.

Näytelmästä *Gabriel, tule takaisin* on tehty myös kaksi muuta televisioelokuvaa, vuosina 1961 ja 1988. 

## Näyttelijät

## Lähteet

## Aiheesta muualla
*Kansallisteatteri : Silmäniskuja: Huijarit ja uhrit (Matti Patana, 7.6.2018)
Eksokomeetta

**Eksokomeetta** on Aurinkokunnan ulkopuolella sijaitseva komeetta. Ensimmäiset eksokomeetat löydettiin vuonna 1987 Beta Pictorisksen ympärillä. 11 tähden ympärillä on löydetty eksokomeettoja.

## Lähteet
Joona Hubahamilainen

**Pyhä Joona Hubahamilainen** (s. Beth-Asa, Persia, k. 24. joulukuuta 327) oli munkki, marttyyri ja pyhimys. Hän meni pyhän Barachiuksen kanssa Hubahamiin palvelenaan uskonsa vuoksi vangittuja kristittyjä kuningas Sapor II:n hallitessa, mutta heidät pidätettiin, hakattiin, kidutettiin ja surmattiin koska he olivat kehottaneet kristittyjä kuolemaan myös marttyyreinä, sekä koska he kieltäytyivät vangitsijoidensa vaatimuksesta palvoa aurinkoa, kuuta, tulta ja vettä. Joonaa hakattiin nuijilla, paalu iskettiin hänen vatsaansa ja hänet laitettiin jäätävään lammikkoon, mutta selviten siitä hänen sormensa ja varpaansa leikattiin pois sekä hänet murskattiin kuoliaaksi viinipuristimessa. Hänen muistopäiväänsä vietetään 29. maaliskuuta.

## Lähteet

## Aiheesta muualla
*Pyhät persialaismarttyyrit Joona, Barakhisho, Zanithas, Lasarus, Marutha, Narses, Elia, Mares, Habib, Saba ja Sivsithina Suomen ortodoksinen kirkko
Eksoasteroidi

**Eksoasteroidi** on Aurinkokunnan ulkopuolella sijaitseva asteroidi. Kappale (514107) 2015 BZ509 saattaa olla siepattu eksoasteroidi. Vain yksi eksoasteroidi on tunnettu, GD 61-tähden ympärillä.

## Lähteet
Kuustonen

**Kuustonen** on suomalainen sukunimi. Tunnettuja suomalaisia nimenkantajia ovat:

* Mikko Kuustonen (s. 1960), laulaja-lauluntekijä, kitaristi
* Iina Kuustonen, (s. 1984), näyttelijä, Mikko Kuustosen tytär
* Minka Kuustonen, (s. 1985), näyttelijä, Mikko Kuustosen tytär
Margit Ravn

**Margit Ravn** (1885–1960) oli norjalainen kirjailija.

Ravnin esikoisteos ilmestyi 1927, kun hän oli 42-vuotias, ja sen jälkeen hän julkaisi kirjan lähes vuosittain vuoteen 1952 asti, paitsi heti sodan jälkeen, jolloin vasta 1947 ilmestyi kaksi kirjaa. Kirjojen tytöt ovat itsenäisiä, ja keskeisinä aiheina ovat ammatti, työ ja itsensä toteuttaminen.

Ravn on kirjoittanut lastenkirjoja ja viihdekirjoja.

## Teokset
* *Sorenskriverens tvillinger*, kansi Gerhard Gjerding
* *Som alle de andre*, kansi Trygve M. Davidsen, 1928
* *De tre Synnøver,* 1929
* *Under sommerens sol*, kansi Harald Damsleth 1930
* *På avbetaling*, 1931
* *Berits hybelår*, kansi Harald Damsleth 1932
* *Hun som reiste,* 1933
* *Vi yrkespiker*, kansi William Lunden, 1934
* *Den skjønne drømmen*, 1935
* *Min søster og din søster*, 1936
* *Sånn omtrent..*, kansi Thorvald Lembach Ravn, 1937
* *Kitty K's 16 000*, 1938
* *Åse flytter til Vestkanten*, 1939
* *I skyggen av Eva*, 1940
* *I "Bjørnehiet"* av Kate Krone, kansi Thorvald Lembach Ravn, 1941
* *Takk for du kom, Lisbeth*, 1942
* *Titt-opp*, av Ragnhild Berg, 1943
* *Se opp for Anne Christine,* av Ragnhild Berg, 1945
* *Bestem deg – unge dame*, 1947
* *En av de mange*, 1947
* *Oppstyr i Vikane*, Prysers forlag, kansi Thorvald Lembach Ravn, 1948
* *Hva sa Petter!*, 1949
* *Bjørg bryter ut*, 1950
* *Og så var det Lillemor*, kansi Thorvald Lembach Ravn, 1951
* *Ikke både og – *, 1952

### Suomennetut teokset
Lähde:
* *Niinkuin kaikki muutkin*, suom. Alli Saarimaa 1933, uusi painos 1941 ja 1959
* *Me virkatytöt*, Otava, 1939
* *Serkukset*, suom. Toini Jännes. WSOY, 1935, uusi painos 1936 ja 1951
* *Tyttö, joka lähti tiehensä*, suom. Aune Suomalainen. WSOY, 1938, uusi painos 1960
* *Kihlat ja arvopaperit*, suom. Laila Järvinen. WSOY, 1939, uusi painos 1959
* *Mainostyttö*, suom. Else Parviainen. Otava, 1942
* *Kiitos että tulit Lisbeth*. suom. Sirkka Nuormaa. WSOY, 1943

## Lähteet
J. F. Talviala

**Johan Fredrik Talviala**, sukunimi aik. *Winter* (17. joulukuuta 1884 Jyväskylä – 21. marraskuuta 1946 Forssa) oli suomalainen juristi, Tampereen oikeuspormestari ja kihlakunnantuomari.

Talvialan vanhemmat olivat kondiittori Klas Viktor Winter ja Hilda Fredrika Lindqvist. Hän pääsi ylioppilaaksi Jyväskylän lyseosta 1904 ja suoritti Helsingin yliopistossa oikeustutkinnon 1907. Talviala sai varatuomarin arvon 1910.

Talviala oli Tampereen raastuvanoikeuden oikeusneuvosmiehenä 1913–1919, Tampereen oikeuspormestarina 1919–1936 ja Tammelan tuomiokunnan tuomarina vuodesta 1936 alkaen.

J. F. Talviala oli naimisissa vuodesta 1913 Matilda Lovisa Ingraeuksen kanssa.

## Lähteet

## Aiheesta muualla
* Tampereen raastuvanoikeuden ja maistraatin perustamisesta kulunut tänään 100 vuotta, Aamulehti, 26.04.1930, nro 111, s. 5, Kansalliskirjaston digitaaliset aineistot
Suomen koulumuseo

**Suomen koulumuseo** oli Tampereella Tammelan kaupunginosassa 1960–1980-luvuilla toiminut museo, joka kertoi suomalaisen koulun kehityksestä muun muassa pienoismallien, tilaan rakennettujen interiöörien ja nukkehahmojen avulla. Museo sijaitsi Tammelan koulun vanhassa osassa.

Koulumuseo sai alkunsa kunnallisneuvos, opettaja Lauri Santamäen aloitteesta. Hän myös pääosin vastasi museon toteutuksesta: kokoelma muodostui lähinnä hänen keräämästään oppimateriaalista, opetusvälineistä ja koulujen pienoismalleista. Museo sijoitettiin Tammelan kansakoulun kellarikerrokseen, ja se vihittiin käyttöön 1. lokakuuta 1960. Näyttelyssä pääsi jäljennösten välityksellä tutustumaan esimerkiksi naantalilaisen munkin Jöns Budden kammioon, Turun keskiaikaiseen luostarikouluun ja Turun akatemian ahtaaseen karsseriin. Aitoa esineistöä edusti muun muassa ensimmäinen Tampereella käytetty kouluhammaslääkärin tuoli.

Koulumuseo toimi aluksi itsenäisenä museona, mutta vuonna 1969 se siirrettiin Tampereen kunnallisen museotoimen alaisuuteen. Museotoimeen kuului koulumuseon lisäksi Hämeen museo, Tampereen teknillinen museo, Tampereen luonnontieteellinen museo ja Tampereen kaupunginmuseo. Niiden kokoelmia alettiin hoitaa ja kartuttaa keskitetysti. 

Koulumuseo suljettiin 1980-luvulla tilojen puutteellisen paloturvallisuuden ja vesivahinkojen vuoksi. Vuonna 1993 Tampereen kaupunki ilmoitti, ettei se aio avata museota uudelleen. Nykyään koulumuseon kokoelma on museokeskus Vapriikin hallussa. Se muodostaa oman opetushistoriallisen erilliskokoelmansa, jota ei enää kartuteta. Sitä säilytetään Tampereen museoiden kokoelmakeskuksessa Ruskon teollisuusalueella.

## Lähteet
Anni Lahe

**Anni Lahe** (s.&nbsp;1992) on helsinkiläinen poplaulaja ja lauluntekijä. Hän tuli tunnetuksi *[[Idols]]in* kahdeksannelta tuotantokaudelta, josta hän putosi juuri ennen suorien lähetysten alkua.

Peruskoulunsa Lahe kävi Munkkiniemen yhteiskoulussa, ja vuonna 2011 hän valmistui Sibelius-lukiosta.

## Idols
Anni Lahe osallistui *Idolsin* 8.&nbsp;kaudelle, ja koelauluinaan hänellä oli Kasmirin ”Iholla” ja hänen oma kappaleensa ”Maistan sut”. Kartanoviikon jälkeisessä This Is Me -vaiheessa Lahe esitti kappaleensa ”X” ja Top10 Round -vaiheessa Maija Vilkkumaan kappaleen ”Satumaa-tango”, minkä jälkeen hän putosi – juuri ennen ensimmäistä semifinaalia.

## Diskografia

### EP:t
* *Jonain kauniina päivänä olen unohtanut* (13.&nbsp;lokakuuta 2023, omakustanne)

### Singlet
* ”19 (Mäsänä)” (19.&nbsp;kesäkuuta 2017, omakustanne)
* ”Maistan sut” (12.&nbsp;maaliskuuta 2018, omakustanne&nbsp;/ Sony Music)
* ”Illalla taas” (12.&nbsp;lokakuuta 2018, Sony Music)
* ”Mä en halua rakastaa sua enää” (14.&nbsp;kesäkuuta 2019, Sony Music)
* ”Mustavalkoista” (4.&nbsp;lokakuuta 2019, Sony Music)
* ”Nukahdan” (3.&nbsp;huhtikuuta 2020, Sony Music)
* ”Terapiaan” (4.&nbsp;helmikuuta 2022, Backfront Music)
* ”Hengität vielä” (27.&nbsp;toukokuuta 2022, Backfront Music)
* ”Juhlat” (2.&nbsp;syyskuuta 2022, Backfront Music)
* ”Mä en halua rakastaa sua enää (Remix)” (31.&nbsp;maaliskuuta 2023, Same Goal)
* ”Älä päästä mua menemään” (28.&nbsp;huhtikuuta 2023, omakustanne)
* ”Savuna ilmaan” (16.&nbsp;kesäkuuta 2023, omakustanne)

### Epäviralliset julkaisut

#### Kappaleet
* ”Jos sulla ei ois mitään muuta” (26.&nbsp;lokakuuta 2016)
* ”Sun täytyy mennä nyt” (8.&nbsp;toukokuuta 2018)

#### Musiikkivideot
* ”Jos sulla ei ois mitään muuta” (26.&nbsp;lokakuuta 2016)
* ”19 (Mäsänä)” (15.&nbsp;kesäkuuta 2017)

## Lähteet
60 Parsecs!

**60 Parsecs!** on Robot Gentlemanin vuonna 2018 julkaisema Steam-peli Windows ja OS X laitteille. Tällä kertaa avaruuteen lähetetyt Astro Citizenit todistavat ihmiskunnan tuhon kun ydinsota alkaa, ja  kun yksi aseista on tulossa heidän basea kohti.

## Pelaaminen
Pelin alussa sinun täytyy valita yksi viidestä hahmosta kapteeniksi. Kun kapteeni on valittu, kyseisellä hahmolla on 60 sekuntia aikaa saada tarpeeksi tavaroita ja ruokaa koko miehistölle, siis henkilöille jotka ottaa mukaan. Kun 60 sekunttia on kulunut, maassa alkaa sota ja Astro Citizen base räjähtää ja peli alkaa. Nyt kapteenin täytyy tehdä päätöksiä joka päivä kunnes he löytäisivät planeetan laskeutumista varten. Toisin kuin 60 Seconds! Pelissä, tällä ketaa kapteeni voi tehdä, kierrättää tai korjata tavaroita mutta näihin tarvitsee resoursseja joita saa menemällä niitä etsimään.

## Lähteet

## Aiheesta muualla
* ''60 Parsecs!'' Steam sivustolla
* ''60 Parsecs!'' Metacritic.com sivustolla  
* ''60 Parsecs!'' GameRVW.com sivustolla
Illalla taas

**Illalla taas** on Anni Lahen kappale, joka julkaistiin singlenä 12. lokakuuta 2018. Se on Lahen ensimmäinen Sony Musicin kautta julkaistu kappale.

## Lähteet
Playbill

**Playbill** on Robert Harlingin vuonna 1938 suunnittelema italienne-kirjaintyyppi, jossa on paksut pääteviivat. Se muistuttaa niitä kirjaintyyppejä, joita käytettiin 1800-luvun lopulla muun muassa etsintäkuulutusjulisteissa, ja Playbill onkin tunnetuimpia ns. Villin lännen fonteista. Kirjaintyyppi sopii parhaiten otsikoihin.

## Lähteet
Antti Valve

**Antti Jaakko (Jakob) Valve**, sukunimi vuoteen 1906 *Wallin* (25. heinäkuuta 1887 Helsinki – 17. joulukuuta 1955 Hämeenlinna) oli suomalainen rehtori ja sanomalehtimies.

Valveen vanhemmat olivat vääpeli Sten Anders Wallin ja Maria Wilhelmina Karp. Hän pääsi ylioppilaaksi Helsingin reaalilyseosta 1907 ja valmistui Helsingin yliopistosta filosofian kandidaatiksi 1912 ja maisteriksi 1916.

Valve oli Mikkelin lyseossa vt. lehtorina 1914–1916, Mikkelin tyttökoulun opettajana 1916–1923 sekä Kokkolan suomalaisen yhteislyseon vanhempana lehtorina 1923–1926. Hän oli Hämeenlinnan lyseossa vanhempana lehtorina vuodesta 1926 ja lyseon rehtorina vuodesta 1933. Valve oli Mikkelin Sanomain toimittajana 1918–1923 ja päätoimittajana 1921–1923 sekä Hämeenlinnan kaupungin kansakoulujen tarkastajana 1945–1950 ja Hämeenlinnan kaupunginvaltuuston jäsenenä vuodesta 1946.

Antti Valve oli naimisissa vuodesta 1921 Martta Eleonora Ahlqvistin kanssa.

## Julkaisuja
* *Hammastaudin kansanomaisia parannustapoja Suomessa*. 1912
* *Puolesta Savon ja syntymämaan : muistelmia ja kuvia vapaustaistelusta* ; toimittaneet K. I. Karttunen, Antti Valve, Vihtori Simonen. Mikkeli 1919
* *Piirteitä Mikkelin tyttökoulun historiasta : koulun 40-vuotisjuhlaan* teoksessa *Mikkelin yksityinen suomalainen tyttökoulu ja sen jatkoluokat v. 1919-1920*.  Mikkeli 1920

## Lähteet
Rannalla (kappale)

**Rannalla** on Vesa Tuomen säveltämä ja Tuula Heikkilän sanoittama tangolaulu vuodelta 1989, jolloin Tuomi voitti Seinäjoen Tangomarkkinoiden sävellyskilpailun kyseisellä kappaleella. ”Rannalla” on julkaistu Arja Korisevan tuplaplatinaa myyneellä esikoisalbumilla *[[Arja Koriseva (albumi)|Arja Koriseva]]* sekä tangomarkkinoiden omalla platinalevyrajan ylittäneellä julkaisulla *[[Tangokuningatar ja kuningas]]*, jolla sen esittää niin ikään Arja Koriseva. Vuonna 1995 kappale julkaistiin kokoelmalevyllä *Tango – Parhaat*, jolla Korisevaa säestää Seinäjoen Orkesteri Atso Almilan johdolla.

## Lähteet
Olavi Wanne

**Kaarlo Jaakko Olavi Wanne** (9. maaliskuuta 1906 Jyväskylä – 2. joulukuuta 1970 Helsinki) oli suomalainen diplomaatti ja sukututkija.

Olavi Wanteen vanhemmat olivat rovasti Konrad Edvard Wanne (1869–1923) ja Maria Lovisa Kraft. Hän valmistui filosofian kandidaatiksi 1932. 

Wanne oli avustajana ulkoasianhallinnossa 1932–1938, ulkoasiainministeriön jaostosihteerinä vuodesta 1938 ja jaostopäällikkönä vuodeta 1946. Hän oli 1. lähetystösihteerinä Ankarassa vuodesta 1947 ja Bukarestissa vuodesta 1949 toimien va. asiainhoitajana miltei koko ajan. Wanne oli sitten jaostopäällikkönä ja ulkoasiainministeriön passitoimiston päällikkönä vuodesta 1952 alkaen. Wanne johti pääkonsulina Itä-Berliinissä Suomen kaupallista edustustoa 1960-luvun alussa ja hän oli 1963–1968 asiainhoitajana Australiassa.

Wanne oli sihteerinä Suomen ylioppilaskuntien liitossa 1928–1932, Parlamenttienvälisen 1iiton Suomen ryhmässä 1943–1947 ja Suomen sukututkimusseurassa 1941–1947. Hän oli AKS:n Suomen Heimo -lehden päätoimittajana 1927, Suomen sukututkimusseuran julkaiseman aikakauslehti Genoksen päätoimittajana 1941–1943, Suomen sukututkimusseuran vuosikirjan päätoimittajana 1942–1947 ja Uuden Sukukirjan päätoimittajana 1945–1948 ja vuodesta 1952 eteenpäin. Wanne sai lähetystöneuvoksen arvon 1949. 

Olavi Wanne oli naimisissa vuodesta 1931 Freja Margareta Ahlgrenin kanssa.

## Julkaisuja
* *Tärkeimmät maailmantapahtumat elokuusta 1939 joulukuuhun 1941* ; koonn. Olavi Wanne. Suomen Kirja, Helsinki 1942
* *Kokemäen Williön Wäylän ratsutilallisen Reko Matinpojan (1683–1746) esi-isät ja suku*. Helsinki 1943
* *Tärkeimmät maailman tapahtumat elokuusta 1939 joulukuuhun 1942* ; koonn. Olavi Wanne. Suomen Kirja, Helsinki 1943
* *Uusi sukukirja. 1, 3–6* ; toim. Olavi Wanne ym. Suomen sukututkimusseuran julkaisuja 16. Helsinki 1945
* *Liber Scholae Wasensis 1722–1830* ; edendum curavit Olavi Wanne. Suomen sukututkimusseuran julkaisuja 18. Helsinki 1947
* *Uusi sukukirja. 2* ; toim. Olavi Wanne ym. Suomen sukututkimusseuran julkaisuja 19. Helsinki 1948–1951
* *Uusi sukukirja 3* ; toimituskunta Gunnar Soininen, Yrjö Blomstedt, Ragnar Rosén, Heikki Soininvaara ja Olavi Wanne. Suomen sukututkimusseuran julkaisuja 20. Otava 1952–1970
* *Jyväskylän lyseon satavuotismatrikkelit* ; Jyväskylän lyseon entisten oppilaiden yhdistyksen toimeksiannosta laatinut Olavi Wanne. Gummerus 1958
* *Vaasan lukio : lukiolaiselämäkerrat 1844–72*. Suomen sukututkimusseuran julkaisuja 24. Helsinki 1963

## Lähteet